בס"ד, סיון תשע"ה.

**סיכומי הסוגיות למסכת נדרים על פי הר"ן**

**מבוא**

א. **נדרי הקדש** - לבדק הבית או למזבח, מקדיש רק את שלו, והאיסור על הכל.  
ב. **נדרי איסור** – אוסר על עצמו דבר מותר, חל גם על נכסי חבירו, ורק על עצמו.[[1]](#footnote-1)  
ג. המסכת עוסקת בנדרי איסור.  
ד. **לשון חרמים** הנזכר כאן, הוא לשון איסור ואינו ענין לחרמי בדק הבית שמקומם בסדר קדשים.  
ה. **הנדר חל בג' דרכים**, עיקר הנדר, כינוי, יד.  
ו. **עיקר הנדר** – חל מן התורה אף בלא התפסה. כגון דבר זה אסור עלי.  
ז. **כשמתפיס** – חל רק במתפיס בדבר הנדור ולא בדבר האסור. כגון ככר זה אסור עלי כקרבן.  
ח. **כינוי** – היינו במקום קרבן אומר קונם, קונח, קונס, וכדומה.  
ט. **מקור הכינוי** – לריו"ח לשון נכרים, לר"ל לשון שבדו חכמים. לתרוייהו מהני מן התורה.  
י. הנדרים נאמרים בכל לשון.[[2]](#footnote-2)  
יא. **ידות** – היינו שמתחיל דיבור הנדר ואינו מסיימו.

**עד כאן המבוא.**

***ב.***

**כינויי נדרים** – כנדרים. **כינויי חרמים**[[3]](#footnote-3) – כחרמים. **כינויי שבועות** – כשבועות.[[4]](#footnote-4)   
**כינויי נזירות** – כנזירות.[[5]](#footnote-5)

**הנשבע בלא הזכרת שם או כינוי** – לר"ת חל רק במושבע מפי עצמו, ודבריו תמוהין.  
להר"ן חל בכל אופן, למאי דקי"ל כרבנן ודלא כרחב"א.  
להראב"ד חל לענין איסור אבל אין לוקה.

**בהזכרת שם** – חלה השבועה אף בלא לשון שבועה, כמו לאלקי ישראל, לא אגלה סוד פלוני.[[6]](#footnote-6)  
**השביעוהו וענה אמן** – הרי זה כמוציא שבועה מפיו.[[7]](#footnote-7)

**האומר מודרני ממך[[8]](#footnote-8) שאני[[9]](#footnote-9) אוכל לך**[[10]](#footnote-10) - חל מדין יד.[[11]](#footnote-11)  
**מנודה אני לך** – ר"ע היה חוכך בזה להחמיר.

***ב:***

**נדרים וחרמים** – הם איסור חפצא עליו. **שבועה** – איסור עצמו מן החפצא.  
**נדר בלשון שבועה או שבועה בלשון נדר** – נחלקו בזה אמוראים בירושלמי אם חל.  
והיינו כגון נדר לאסור עצמו, או נשבע לאסור החפץ.  
**להלכה** – הר"ח והר"י מיגש והרשב"א והר"ן פסקו דלא חל, ולהרמב"ן חל מדין יד.

**דינים שנזכרו בדרך אגב:**א. יש דברים שמדליקים בהם נר שבת ויש שאין מדליקין בהם.  
ב. יש דברים שטומנים בהם את הקדירה בערב שבת, ויש דברים שאין טומנין בהם.  
ג. ש דברים שאשה יוצאה בהן לרה"ר בשבת, ויש שאין יוצאה.  
ד. יש נוחלין ומנחילין[[12]](#footnote-12), ויש נוחלין ולא מנחילין[[13]](#footnote-13).  
ה. יש מותרות לבעליהן ולא ליבמיהן[[14]](#footnote-14), ויש מותרות ליבמיהן ולא לבעליהן[[15]](#footnote-15).  
ו. יש מנחות טעונות שמן ולבונה[[16]](#footnote-16), ויש טעונות שמן ולא לבונה[[17]](#footnote-17).  
ז. יש מנחות הטעונות הגשה בקרן דרומית מערבית ולא תנופה[[18]](#footnote-18), ויש טעונות תנופה ולא הגשה[[19]](#footnote-19).  
ח. יש בכור לנחלה ליטול פי שנים ולא לכהן[[20]](#footnote-20), ויש לכהן ולא לנחלה[[21]](#footnote-21).  
ט. יש דברים שבהמה יוצאה בהן לרה"ר, ויש שלא.

1. יש להוסיף שיש אפשרות לאסור את שלו על מי שרוצה. האופן שלמעלה נובע מהכח לקבל על עצמו איסור, והאופן הזה נובע מכח בעלותו על שלו. [↑](#footnote-ref-1)
2. ואף כשהלשון המדוברת משובשת, כמו כינויים לריו"ח שמקורן בלשון הקדש, ונשתבשו בפי הנכרים [↑](#footnote-ref-2)
3. כגון חרק חרך חרף, כאומר נכסים אלו עלי חרם. [↑](#footnote-ref-3)
4. כגון שבותה. [↑](#footnote-ref-4)
5. כגון הריני נזיק, פזיח. [↑](#footnote-ref-5)
6. או מארי כולא, לא טעימנא. [↑](#footnote-ref-6)
7. כגון בשבועת העדות וכדילפינן מסוטה, ואין בזה שום קולא ודלא כר"ת. [↑](#footnote-ref-7)
8. או מופרשני ממך, או מרוחקני ממך. [↑](#footnote-ref-8)
9. הינו הדבר שאני טועם אסור עלי. ויש גרוסים שאיני טועם, עי' להלן ד: [↑](#footnote-ref-9)
10. או שאני טועם לך. [↑](#footnote-ref-10)
11. ונחשב יד משום שלא הזכיר כקרבן (וזה צ"ב לפי מ"ש הר"ן דלא בעינן כלל התפסה), או משום שלא הזכיר לשון איסור. [↑](#footnote-ref-11)
12. כגון אב ובניו. [↑](#footnote-ref-12)
13. כגון הבן את אמו. [↑](#footnote-ref-13)
14. כהן הדיוט שנשא אלמנה ואחיו כהן גדול. [↑](#footnote-ref-14)
15. כהן גדול שקידש אלמנה ואחיו כהן הדיוט. (אם נשא ובעל, הריהי חללה ונאסרה גם על אחיו ההדיוט). [↑](#footnote-ref-15)
16. מנחת סולת מחבת ומרחשת. [↑](#footnote-ref-16)
17. מנחת נסכים. [↑](#footnote-ref-17)
18. מנחת חוטא. [↑](#footnote-ref-18)
19. לוג שמן ואשם מצורע, והביכורים. ותנופה היינו כשיד כהן תחת יד הבעלים. [↑](#footnote-ref-19)
20. הבא אחר נפלים, או שאשתו כבר ילדה ואצלו הוא בן ראשון. [↑](#footnote-ref-20)
21. בכור לאמו ולא לאביו. [↑](#footnote-ref-21)